పూనంబెన్ మాడమ్

పూనంబెన్ హేమత్ భాయ్ మాడమ్ భారతదేశానికి చెందిన రాజకీయ నాయకురాలు. ఆమె జాంనగర్ లోక్‌సభ నియోజకవర్గం నుండి మూడుసార్లు లోక్‌సభ సభ్యురాలిగా ఎన్నికైంది.
జననం, విద్యాభాస్యం 
పూనంబెన్ మాడమ్ 1974 సెప్టెంబరు 23న గుజరాత్ రాష్ట్రం, జామ్‌నగర్‌లో హేమత్ భాయ్, దీనాబెన్ దంపతులకు జన్మించింది. ఆమె 1990లో 10వ తరగతి, 1992లో 12వ తరగతి పూర్తి చేసి 1995లో వడోదర మహారాజా సాయాజీరావు విశ్వవిద్యాలయం నుండి వాణిజ్యశాస్త్రంలో పట్టభద్రురాలైంది.
రాజకీయ జీవితం
పూనంబెన్ మాడమ్ కాంగ్రెస్ పార్టీ ద్వారా రాజకీయాల్లోకి వచ్చి 2012లో భారతీయ జనతా పార్టీలో చేరి 2012 గుజరాత్ శాసనసభ ఎన్నికలలో ఖంభాలియా శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఎమ్మెల్యేగా ఎన్నికైంది. ఆమె 2014లో జరిగిన లోక్‌సభ ఎన్నికలలో జాంనగర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అహిర్ విక్రంభాయ్ అర్జన్‌భాయ్ మేడమ్ పై 1,75,289 ఓట్ల మెజారిటీతో గెలిచి తొలిసారి లోక్‌సభ సభ్యురాలిగా ఎన్నికై పార్లమెంట్‌లో మహిళా సాధికారత కమిటీ సభ్యురాలిగా, పరిశ్రమపై స్టాండింగ్ కమిటీ సభ్యురాలిగా, పౌర విమానయాన మంత్రిత్వ శాఖ కన్సల్టేటివ్ కమిటీ సభ్యురాలిగా పని చేసింది.

పూనంబెన్ 2019లో జాంనగర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మురుభాయ్ కండోరియా అహిర్ పై 2,36,804 ఓట్ల మెజారిటీతో గెలిచి రెండోసారి లోక్‌సభ సభ్యురాలిగా ఎన్నికై పార్లమెంట్‌లో పబ్లిక్ అండర్‌టేకింగ్స్‌పై కమిటీ  సభ్యురాలిగా, పరిశ్రమపై స్టాండింగ్ కమిటీ సభ్యురాలిగా, మహిళా సాధికారత కమిటీ సభ్యురాలిగా, పౌర విమానయాన మంత్రిత్వ శాఖ, కన్సల్టేటివ్ కమిటీ సభ్యురాలిగా, మల్టీ-స్టేట్ కో-ఆపరేటివ్ సొసైటీస్ (సవరణ) బిల్లుపై జాయింట్ కమిటీ సభ్యురాలిగా పని చేసింది.

పూనంబెన్ 2024లో జాంనగర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి 	జేపీ మరవ్యపై 238008 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యురాలిగా ఎన్నికైంది.

మూలాలు  

వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:గుజరాత్ నుండి ఎన్నికైన లోక్‌సభ సభ్యులు
వర్గం:గుజరాత్ వ్యక్తులు
వర్గం:గుజరాత్ రాజకీయ నాయకులు